淺水原之戰
战后处理 > 祭奠烈士

李世民为了哀悼浅水原之战中战死的士卒，在当地建造了一座昭仁寺，其碑铭生动形象的体现出了十万级战役的宏阔场景以及后人所没有亲见的惨烈情形。
大哉干元，寒暑违而在岁；赫矣上圣，禅代乘而为道。斯则淳源既往，弧矢开戡翦之利；天下为公，揖让盛皇王之业。是知圣无自我，不背时以成务，仁惟济物，乃当流而义行。岂好异哉，盖因世而已矣。若乃执契提象，继天理物，张八极，叶五纬，坐元扈，游翠妫，受昭华而锡天佩，观荣河而巡温洛，补石于娲皇之世，奠山于文命之初，殊质文于车服，改正朔于寅丑，顺天地而财成，奄县而光宅，斯固神宗与汜水一致，文祖将坶野同归者也。隋政悖道，区夏歼溃，星亡日斗，天瘥地反。驭朽无秋驾之术，履薄罕春冰之惧。竭人力于醉饱，轻神器于奕棋。玉杯非藜藿之用，金柱乃骄淫之靡。旌跸遍天下，驰道穷华裔。暴师韩濊，宿兵辽碣，贪石田之地，忘金镜之宝。盗騄之乘，骛崦山而不息，鼋鼍之梁，泛沧波其无已。五岳维尘，山川咸震，大盗负其扃鐍，长鲸冲其漏网。介胄不能匡其祸，衣冠无以静其乱。伊尹去而夏亡，辛甲奔而殷灭，人怨神怒，众叛亲离，触瑟无汉臣之忠，梦骖成秦宫之酷。于是九畿幅裂，窃名假号，四方圜视，蜂飞猬结。赤眉起刘樊之众，白梃奋陈吴之兵，徇赵北而图王，反淮南而称帝。钩爪锯牙，递相吞灭，茫茫禹迹，沟壑无归。苍苍彼天，何其罔极！若乃崇替相袭，天地恒其道；灵贶所归，三五更其运。是以秦人驰御，丰沛膺赤帝之符；夏道云衰，景亳得白狼之瑞。殷忧启圣，必将有主，扑原静海，上元有属。我皇帝受之皇帝，兆出震之灵，禀枢电之精，开日月之明，审正气之贞。潜德而隐，凝元姑射之侧；感而遂通，应迹庙堂之上。乘龙之梦，夙符于神道；断鳌之心，早发于灵鉴。蕴风云于藏用，纳宇宙于胸怀，濡足受手，救焚是急。夜间御太一，把钩陈，驱天驷，回地轴，干行嶽止，雷惊麟震。得兵钤于元女，吞戎韬于黄石，龙飞晋水，凤翥河干。命苍兕以泛流，麾鸟旗以长迈，以仁为本，扶义而西。传檄百城，转斗千里，战无交兵之虏，攻无汤池之固。望凤墟而一息，登灞上而回首。观衅而动，俟天休命，壶浆溢陌，厥篚盈涂，鬼神叶赞，华夷载伫。緤秦婴于枳道，拜殷士于商郊。璿台之珠，毕散于邦国，诸侯之王，不留于服御。眷言兆庶，企景来苏。薛举往因天隙，偷女陇坻，借九州之险，成五幡之暴，推锋东向，结垒西夏，同恶如市，转相煽合，带州连郡，豺虺为群。无窦融之先觉，有隗嚣之迷谬。游魂放命，豕突豳梁。虽大风之作梗青邱，有苗之称乱丹浦，均强比逆，异代同年。岂不以道丧鹑居，让王义隐时惟龙战，争帝理开者乎？是以轩辕五十一伐，殷后二十七征，翦暴寿华之泽，戮凶绝辔之野。非文德之可绥，乃雄略之攸震。天子躬御武节，亲总元戎，洒沉灾而括地象，正斗极而清天步，倚长剑以肃威，伫中区以傍瞩，运投水转规之智，蓄礼乐慈爱之兵，韬百战百胜之谋，总天关天梁之险，驱驾韩白，鞭击雷电，命招摇以启行，诏参伐以前扫。殉义之士，听鼓鞞而窃誓；蹈恩之众，望旌笳而张胆。呼吸则河海沸荡，指麾则昆岱掎拔。承圣上顺天道好生之德，体周王掩胔之仁，将欲克乱在权，善师非战，兵交使在，宏其自革。而茅旌不建，舆榇莫从，告舍既违，行迷遂往。吠尧之犬，终成桀用；刺由之客，具为蹠徒。鸟吸兽穷，来犯锋刃，比角为城池之固，召雨恣屈强之力。非折箠之可笞，岂亭长之攸制？于时摄提在岁，黄钟纪月，义勇同奋，贲育争先，下神兵于九天，决叡图于万里。逆顺斯悬，轰然大溃，僵尸蔽莽，委甲成山，拥秦泾而不流，投过涧而自满。焚巢扫窟，野无遗寇。正倾旻于西北，纽阙地于东南。卷氛祲于辰象，反光华于日月。九伐已施，载櫜于武库；五兵罢用，偃伯于灵台。分蒨旆于应毕，誓山河于将率。帝图咸举，邦正斯澄，革污俗于惟新，正王风于旧物。鼓之以道德，怀之以仁义，春雨以润之。秋阳以暴之，解网深汤帝之慈，焚书下汉皇之诏，布以新政，刑用轻典。四海之内，靡然向风；八荒之表，奔走无斁。却塞蹛林之北，开郡铜柱之南。苑蒽山而池盐泽，逾盘木而跨热坂。邹生环海，自入提封；方朔炎州，同归王会。岂止菌鸖短狗、西鹣东鲽之贡而已哉？若夫至人忘已，义期拯物，黄屋非汾水之荣，元珪岂具茨之贵？圣道运而不积，神功为而莫宰。虽复大横固祉，长发启祥，犹且置玺陈谦，避河为让，道外天下，情遗尊极。而岩廓余事，人神之望难拒；符命傥来，历数之期安避？仰遵上元之心，俯顺域中之请，然后履乘石，握神珠，开黄玉之图，临紫宸之位，冠百王而称首，与三代而同风。巍巍乎！荡荡乎！粤不可名也，于是衢室辟扉，宾门启路，延揽英彦，鉴寐幽仄，用人不偏于世族，得贤无弃于农琐。故非熊非彨，致光景之佐；为舟为楫，获营求之士。等五臣之亮采，同六相之讦谟。崇台非一木之支，珍裘乃千金之丽。济济多士，皇家以宁。重以制礼作乐，移风也；胜残去杀，刑措也。藏书舜岭，菲膳尧宫。雉裘非先王之服，宝马岂鸾旗之用？运元览以照物，推赤心以期下。万方罪已，轸推沟之虑；百姓为心，顺天从之欲。若乃上嗣重光之美，元良万国；棣华璿萼之宗，本枝百世。咸幼陶慈训，言提自昔，奉审喻于宸极，得乐善于轩殿。非借保傅之勤，宁因师友之力。逾启诵而高视，越郇韩而上征。既而休气和年，祥风荐祉，威凤为宝，麟趾游郊。若烟非烟，浮晓空而下映；似月非月，丽宵天而成象。祯不绝书，灵无遁迹，猗欤伟欤，事高图史。至于登舆下辇，省方巡嶽，应感必彰，形言弥着。道盛金奏，每盈玉简。叶叡思于泉涌，谐神功于日用。陋柏梁之词，掩南风之曲，圣作物睹，永贻千载者焉。抑又闻之，羲农遐邈，轩顼悠缅，绝传信于故老，非取接于闻见，百世可知，斯言殆息。七代更立，求之岂晚，今之视昔，遥然未睹。将何以分素青于三后，辩天地于九皇？遂能历选列辟，详观群帝，得茂实于千古，验英声于万叶。斯道何哉？将由孔某登岱，纪金绳者七十；管仲对齐，陈玉检者十二。亦有汉廓帝图，魏开王业，树丰碑于泗水，撰贞石于繁昌。莫不垂鸿名，胜显号，播休风于六舞，歌盛德于九韶，与天壤而无穷，悬贞明而可久。刊勒之美，不其懋欤！然则事止寰中，道流物外，未辨西方之圣，莫知东被之法。求真之理，我则未闻。虽御辨崆峒，非趋涅槃之岸；乘云谷口，宁游波若之门？若不同陟耶山，具沉业浪，生死无际，苦乐相因，讵照重昏之日？谁翦稠林之树？比夫真如实相，解脱妙津，道正三千，功弥百亿。何异吹剑首于雷门，巢蚊睫于鹏运者哉？是知伊兰无实，有为终假。漂溺四流，回九结，践畏途而卒岁，趋捷径其长往。大梦无晓，可为叹息。粤若能仁，深宏慈奖。虽寂泊为道，无来无去，乘机诱发，垣玺必追。住一子地，开方便门，翔入正道，示如来藏。飘香风于有顶，洒甘露于无边。慧炬明而幽夜朗，法桥构而凭河息。但为仁由已，履道自衷，表立影从，因果非外。今我所以仰胜缘于千号，纪武功于七德，真俗二谛，兼而两之。皇上昔居因地，早宏誓力，应迹忍土，荷负群生。属忧火燎原，稽天方割，飙林无自静之木，震海岂澄源之水？东戡西翦，南征北怨，旄钺所次，酣战兹邦。君轻散千金之赏，士重酬九死之命。莫不竞淩锋镝，争蹈水火。虽制胜之道，允归上略，而兵凶战危，时或殒丧。褰裳不顾，结缨荒野，忠为令德，没有余雄。同艰难于昔晨，异欢泰于兹日。有怀亮烈，用切旋扆，仍于战地，爰构神居。变秽土于宝城，开莲花于火宅。高烽罢照，慈灯载朗， X旌缀警，胜幡斯立，拔无明于棘林，导焦热渴井，尽诸有结，永除苦际。虽复去顺效逆，同归各徒，中涓颍从，实惟义重。而上忍所被，旃檀与利刃兼忘，大慈所覃，怨贼将义夫齐指。具润法雨，同乘大辕，回向菩提，无上平等。尔乃仰图景曜，东井躔其分野；下料物土，西河限其封域。雕戈自锡，尸臣启邦之所；豳馆斯开，公刘建都之地。梁山南枕，甘泉东指，面雕云之郁蓊，想玉树之青葱。沃野千里，平原超忽，先王之桑梓，西州之都会。于是诏司空，相原隰，四衢如砥，八道傍通。考极星之曜，测土圭之景，选杞梓于南郢，征琬玉于西昆。匠石奋斤，公输审墨，高门洞启，层甍有亢。藻井瞰烟霞之路，步櫩拖虹之色。徘徊珠柱，陆离璿题，春牖右临，秋窗左辟。月殿含影，金波上而相照；日宫吐曜，羲和沉而犹朗。何止四柱成台，高多罗之树；五王立寺，临伽尸之水。信足上图驾御，傍拟醍醐，望鹫山而非远，想鸡林而可即。法徒萃止，应供来游，咸珠戒无缺，威仪莫犯。锡杖四禅之林，摄齐衣三涂之路。有宝所焉，有名僧焉，至矣哉，伽蓝之为盛也！
虽夫高天已烬，大海成田，我皇基与净刹，终永永而长传。
其词曰：
三界云扰，六趣波扬。苦流方割，忧火炎岗。
具迷津济，莫导舟航。长夜无晓，非徒未央。
于昭十号，四生是湣。道王大千，智周上忍。
慧刀已裂，化城斯引。教有殊途，乘无异轸。
甘露朝洒，慈云夕布。品物以亨，群迷式悟。
捷迳坦道，耶山启路。不有善权，谁澄恶趣。
炎行弛德，废道毁常。玉弩惊焰，金宿腾芒。
俯震瀛壑，仰紊干纲。九野鲸奋，八极鸱张。
乱离瘼矣，孰济生灵。黄星表曜，赤伏开祯。
大君应历，粤御神兵。乃圣乃武，如雷如霆。
于铄王旅，除凶静暴。关右长驱，唐郊大号。
壤裂逋丑，家离浞奡。刷野屠袄，空山剿盗。
见危殒辔，怀忠死绥。惊磷宵远，穷魂夜飞。
我有慈被，深仁莫违。建斯净域，永树归依。
归依伊何？具消五缚。净域伊何？同升妙觉。
架汉开宇，凭霞竦阁。木丽琼丹，地严金雘。
鹫山非远，鸡林可求。七宝低树，八解疏流。
瑞莲开晓，天花不秋。戒定攸息，应供来游。
凡厥慈众，具宏上善。稠林以辟，爱枝爰翦。
九结冰泮，四禅自缅。彼岸可归，法轮恒转。
金刚不坏，璿祚惟长。慧识常湛，皇基载昌。
僧祗可算，恒沙易量。悠哉天历，永配无疆。
昭仁寺碑铭（并序）